Я вучылася ў Дабравольскай СШ з першага класа. Вучні нашага класа былі вельмі актыўныя. Мы з'яўляліся членамі экалагічнага гуртка, якім кіравала Трушко Ганна Аляксееўна. У нас была экалагічная трапа, якая складалася з некалькіх прыпынкаў, на кожным з іх быў экскурсавод. Я з'яўлялася экскурсаводам на прыпынку "Мурашнік". Гурткоўцы праводзілі экскурсіі па экалагічнай трапе. Мы ўдзельнічалі ў розных конкурсах, былі прызёрамі III Рэспубліканскага злёту юных эколагаў. За гэта нас узнагародзілі пуцёўкай у дзіцячы лагер "Зубраня".